
Text rozhodnutia
Súd: Krajský súd Košice Spisová značka: 7S/115/2014 Identifikačné číslo súdneho spisu: 7014201302 Dátum vydania rozhodnutia: 05. 05. 2016 Meno a priezvisko sudcu, VSÚ: JUDr. Pavol Naď ECLI: ECLI:SK:KSKE:2016:7014201302.2 Uznesenie Krajský súd v Košiciach v právnej veci žalobcu: U. X., O..: XX.XX.XXXX, V. Š. XX, U., právne zastúpený: JUDr. Radoslav Soták, advokát, so sídlom Námestie slobody 3, Michalovce, proti žalovanému: Finančné riaditeľstvo Slovenskej republiky, so sídlom Lazovná 63, Banská Bystrica, v konaní o preskúmanie zákonnosti rozhodnutia žalovaného č. 212807/2014 zo dňa 25.08.2014, takto r o z h o d o l : O d k l a d á vykonateľnosť rozhodnutia Finančného riaditeľstva Slovenskej republiky č. 212807/2014 zo dňa 25.08.2014, a to až do právoplatného rozhodnutia o žalobe zo dňa 31.10.2014. o d ô v o d n e n i e : Žalobou zo dňa 31.10.2014, doručenou tunajšiemu dňa 04.11.2014, sa žalobca domáhal preskúmania rozhodnutia žalovaného č. 212807/2014 zo dňa 25.08.2014. Žalobca zároveň v uvedenej žalobe požiadal o odklad vykonateľnosti preskúmavaného rozhodnutia z dôvodu hrozby závažnej ujmy, ktorú odôvodnil výškou vymeraných úrokov z omeškania a z toho vyplývajúceho ohrozenia základných životných potrieb žalobcu, ako aj členov jeho domácnosti. V danej veci ide o konanie podľa II. hlavy piatej časti O.s.p. (ust. § 247 a nasl. - rozhodovanie o žalobách proti rozhodnutiam a postupom správnych orgánov). Podľa ust. § 250c O.s.p., žaloba nemá odkladný účinok na vykonateľnosť rozhodnutia správneho orgánu, pokiaľ osobitný zákon neustanovuje niečo iné. Na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Po posúdení žiadosti žalobcu o odklad vykonateľnosti napadnutého rozhodnutia s prihliadnutím na skutočnosť, že súd zrušil preskúmavané rozhodnutie žalovaného rozsudkom č. k. 7S/115/2014-27 zo dňa 05.05.2016, rozhodol súd o odložení vykonateľnosti napadnutého rozhodnutia žalovaného č. 212807/2014 zo dňa 25.08.2014, a to až do právoplatného rozhodnutia súdu o žalobe zo dňa 31.10.2014. Poučenie: Proti tomuto uzneseniu opravný prostriedok n i e j e prípustný.

